Държавен вестник, бр. 102, 2009 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  102
качеството трябва да позволява еднозначно тъл­
куване на програмите, плановете, ръководствата 
и записите по качеството. Документацията трябва 
да съдържа достатъчно описание на:
а) целите по качеството и организационната 
структура, отговорностите на ръководството и 
неговите правомощия относно качеството на 
изделието;
б) изследванията и изпитванията, които ще се 
извършват след производството;
в) начините за контрол на ефективното действие 
на системата по качеството;
г) записите по качеството, като доклади от 
контрола и данни от изпитвания и калибриране, 
доклади за квалификацията на съответния пер­
сонал и др.
3.3. Нотифицираният орган оценява системата 
по качеството, за да установи дали тя съответства 
на изискванията на т. 3.2, и приема за съответства­
щи на тези изисквания системите по качеството, 
за които е приложен съответният хармонизиран 
стандарт.
Екипът одитори трябва да включва поне едно 
лице с опит в оценяването на съответната техноло­
гия. Процедурата за оценяване включва проверка 
в обектите на производство.
Решението се съобщава на производителя. 
Съобщението съдържа заключение от оценяването 
и мотивирано решение.
3.4. Производителят се задължава да изпълнява 
задълженията, произтичащи от така одобрената 
система по качеството, и да я поддържа актуална 
и ефикасна.
Производителят информира нотифицирания 
орган, одобрил системата по качеството, за 
всяко предвиждано изменение на системата по 
качеството.
Нотифицираният орган по т. 3.3 оценява пред­
ложените изменения и решава дали изменената 
система по качеството ще продължи да отговаря 
на изискванията на т. 3.2, или е необходимо ново 
оценяване.
Решението се съобщава на производителя. 
Съобщението съдържа заключение от оценяването 
и мотивирано решение.
4. Надзор, извършван от нотифицирания орган 
по т. 3.3.
4.1. Нотифицираният орган по т. 3.3 осъществя­
ва надзор с цел да се осигури точното изпълнение 
на задълженията на производителя, произтичащи 
от одобрената система по качеството.
4.2. За целите на надзора производителят оси­
гурява на нотифицирания орган по т. 3.3 достъп 
до местата за производство, контрол, изпитвания 
и складиране и му предоставя всички необходими 
данни и:
а) документацията за системата по качеството;
б) техническата документация;
в) записите по качеството, като доклади от 
контрола и данни от изпитвания и калибриране, 
доклади за квалификацията на съответния пер­
сонал и др.
4.3. Нотифицираният орган по т. 3.3 извършва 
периодични одити, за да се увери, че производите­
лят поддържа и прилага системата по качеството, 
и предоставя доклад на производителя от одита.
4.4. Нотифицираният орган по т. 3.3 може да 
извършва и внезапни проверки при производите­
ля и при тези проверки може, ако е необходимо, 
да извършва или да възлага извършването на 
изпитвания, за да се провери функционирането 
на системата по качеството. Нотифицираният 
орган по т. 3.3 предава на производителя доклад 
за проверката и протоколи от изпитванията, ако 
такива са извършени.
5. Производителят държи на разположение на 
органите за надзор на пазара в продължение най-
малко на 10 години от датата на производството 
на последното изделие:
а) документацията за системата по качеството 
по т. 3.1, буква „б”;
б) данни за измененията на система по ка­
чеството по т. 3.4;
в) решенията и докладите по т. 3.4, 4.3 и 4.4.
6. Нотифицираният орган по т. 3.3 съобщава на 
другите нотифицирани органи необходимите дан­
ни относно издадените и обявените за невалидни 
одобрения на системи по качеството.
Приложение № 5
към чл. 36, т. 2
Процедура за оценяване на съответствието 
„Проверка на единичен продукт“ (модул G)
1. „Проверка на единичен продукт“ е процедура, 
при която производителят осигурява и декларира, 
че пиротехническото изделие, за което е издаден 
сертификат по т. 2, отговаря на приложимите 
изисквания на наредбата. Производителят нанася 
маркировката за съответствие СЕ върху пиро­
техническото изделие и изготвя декларация за 
съответствие.
2. Нотифицираният орган изследва пиротехниче­
ското изделие и извършва подходящи изпитвания, 
определени в съответните хармонизирани стандарти 
по чл. 6, или еквивалентни изпитвания, за да про­
вери съответствието му с приложимите изисквания 
на наредбата. Нотифицираният орган поставя или 
изисква поставянето на своя идентификационен 
номер върху всяко одобрено пиротехническо 
изделие и издава сертификат за съответствие по 
отношение на извършените изпитвания.
3. Техническата документация трябва да дава 
възможност за оценяване на съответствието с 
изискванията на наредбата и да обхваща в необ­
ходимата за оценяването степен проектирането, 
производството и функционирането на изделието. 
Документацията трябва да съдържа:
а) общо описание на типа;
б) идеен проект, конструкторски и монтажни 
чертежи и схеми на детайлите, възлите, вери­
гите и др.;
в) описания и пояснения към идейните проекти, 
чертежите, схемите на детайлите, възлите, веригите 
и функционирането на пиротехническото изделие;
г) списък на стандартите по чл. 6, които са 
приложени изцяло или частично, и описание на 
техническите решения, които са приети за изпъл­
нение на приложимите съществени изисквания на 
наредбата, когато не са приложени стандартите 
по чл. 6;
д) резултати от изчисленията при проектиране, 
от извършени изследвания и др.;
е) протоколи от изпитвания.